
Maa ostueesõigusega erastamise loa taotlemine
(Jõesuu tn 18c) 
1. Asjaolud ja menetluskäik
Jõesuu tn 18b maakasutaja, SA NARVA LINNAELAMU (registrikood 90003404, asukoht Peetri 3, Narva 20308) esitas 15.02.2006. a. maa ostueesõigusega erastamise avalduse. Narva Linnavalitsus nõustus 23.02.2011 korraldusega nr 181-k “ Maa ostueesõigusega erastamise loa taotlemine” SA-le NARVA LINNAELAMU Narva linnas, Jõesuu tn 18b asuva ligikaudu 4400 m2 suuruse ärimaa sihtotstarbega maatüki ostueesõigusega erastamisega ja otsustas taotleda Ida-Viru maavanemalt luba maa ostueesõigusega erastamiseks. Ida-Viru Maavalitsus tagastas Jõesuu tn 18b taotlusmaterjalid, põhjendades, et saab otsustada loa andmist peale endise veterinaarravila hoone varemete kordategemist. Kuna SA-l NARVA LINNAELAMU ei ole praegu kavas ehitist taastada, siis otsustati teha kaks teenindusmaad: veterinaarravila hoone teenindamiseks määrata teenindusmaa aadressiga Jõesuu tn 18b ja asfalteeritud platsi teenindamiseks määrata teenindusmaa aadressiga Jõesuu tn 18c.SA NARVA LINNAELAMU kooskõlastas asfalteeritud platsi  teenindusmaa piiride määramise ettepaneku. Narva Linnavalitsuse 27.06.2012 korraldusega nr 606-k määrati sellele maatükile uus aadress Jõesuu tn 18c. 
2. Õiguslikud alused

2.1. Kohaliku omavalitsuse korralduse seaduse § 30 lõige 1 punkti 3 kohaselt valla- või Linnavalitsus lahendab ja korraldab kohaliku elu küsimusi, mis ei kuulu volikogu pädevusse;
2.2.Maareformi seaduse § 21 lõige 5 kohaselt Vabariigi Valitsus kehtestab riigipiiri, piiriveekogu või mererannikuga piirnevate kohalike omavalitsusüksuste või maa-alade, samuti muude riigi julgeolekule tähtsate maa-alade loetelu, kus maa erastamiseks välismaalase või Eesti eraõigusliku juriidilise isiku poolt on vajalik maavanema luba;

2.3. Maareformi seaduse § 21 lõige 6 kohaselt maavanem kuulab enne loa andmist ära maa asukohajärgse kohaliku omavalitsuse seisukoha. Luba antakse, kui maa erastamine ei ole vastuolus riigi ja kohaliku omavalitsusüksuse avalike huvide või julgeolekuga. Kui kohalik omavalitsus on loa andmise vastu, kuid maavanem soovib seda anda, peab maavanem esitama taotluse otsustamiseks Vabariigi Valitsusele. Loa andmine või sellest keeldumine otsustatakse ühe kuu jooksul, arvates selle taotlemisest või taotluse edastamisest Vabariigi Valitsusele;
2.4.Ida-Viru maavanema ja Narva Linnavolikogu esimehe vahel 30.jaanuaril 1998.a sõlmitud kokkulepe, millega volitati Narva Linnavalitsust riigi nimel korraldama maa ostueesõigusega erastamist Narva linnas;
2.5.Vabariigi Valitsuse 06.11.1996.a. määrusega nr 267 kinnitatud “Maa ostueesõigusega erastamise kord“;

2.6. Haldusmenetluse seaduse §68 lõige 2 kohaselt haldusakti kehtetuks tunnistamise otsustab    haldusorgan, kelle pädevuses oleks haldusakti andmine kehtetuks tunnistamise ajal. 

3. Otsus

Nõustuda SA NARVA LINNAELAMU avalduse alusel maa ostueesõigusega erastamisega ja taotleda Ida-Viru maavanema luba maa ostueesõigusega erastamiseks SA-le NARVA LINNAELAMU (registrikood 90003404, asukoht Peetri 3, Narva 20308) Narva linna haldusterritooriumil asuvale maatükile, pindalaga ca 1 800 m2 sihtotstarbega ärimaana  (002;  Ä) 100%, aadressil Jõesuu tn 18c. Erastataval maal asuv asfalteeritud plats kuulub vastavalt Narva linnas 10.02.2006 koostatud Linnavara tasuta võõrandamise lepingule SA-le NARVA LINNAELAMU
4. Rakendussätted
4.1. Tunnistada kehtetuks Narva Linnavalitsuse 23.02.2011 korralduse nr 181-k “ Maa ostueesõigusega erastamise loa taotlemine “ alapunkt 1.1
4.2. Korraldus jõustub seadusega sätestatud korras.
4.3. Korraldust on võimalik vaidlustada Tartu Halduskohtu Jõhvi Kohtumajas 30 päeva jooksul alates korralduse teatavakstegemisest.

